Novemberrevolusjonen i Tyskland 1918 kulminerte med at rikskansler Max von Baden den 9. november, kunngjorde keiseren Vilhelm IIs avgang. Deretter oppnevnte Baden SPDs leder Friedrich Ebert som sin etterfølger. SPD hadde den største gruppen i Riksdagen og dannet 10. november regjering med det venstreradikale USPD. USPD hadde da måttet oppgi sitt krav om å etablere et proletariatets diktatur i Tyskland.